Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj: 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18 i 98/19. i 64/20.) sukladno uvjetima projekta UP.03.2.1.06. „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama faza IV“ i Pravilnika o pomoćnicima u nastavi i stručnim komunikacijskim posrednicima (Narodne novine broj: 102/18,59/19.,22/20.), te članka 57. Statuta OŠ Mahično, ravnateljica Osnovne škole Mahično Karlovac, raspisuje dana 13.08.2021. godine

 **N A T J E Č A J**

 **Za popunu radnog mjesta pomoćnik/pomoćnica u nastavi**

* **1 izvršitelj/ica – rad u 2. razredu**
* **određeno vrijeme za nastavnu godinu 2021./2022.**
* **nepuno radno vrijeme od 20 sati tjedno**

**Uvjeti:**

* završeno najmanje četverogodišnje srednjoškolsko obrazovanje sukladno članku 8. stavak 1. Pravilnika o pomoćnicima u nastavi i stručnim komunikacijskim posrednicima (Narodne novine br. 102/18., 59/19. i 22/20.)
* pomoćnik/pomoćnica u nastavi ne smije biti roditelj/skrbnik niti drugi član uže obitelji učenika kojem se pruža potpora (članak 8. stavak 3. Pravilnika o pomoćnicima u nastavi i stručnim komunikacijskim posrednicima)
* pomoćnik/pomoćnica u nastavi ne smije biti osoba protiv koje se vodi kazneni postupak ili je pravomoćno osuđena za neko od kaznenih djela sukladno članku 106. Zakona o odgoju i obrazovanju u osnovnoj i srednjoj školi („Narodne novine br.: 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18 i 98/19. i 64/20.)

Osim navedenih posebnih uvjeta kandidati moraju ispunjavati i slijedeće opće uvjete:

* zdravstvena sposobnost za obavljanje poslova radnog mjesta na koje se osoba prima

Na natječaj se mogu ravnopravno javiti kandidati oba spola.

PRIJAVA NA NATJEČAJ

Uz prijavu na natječaj kandidati trebaju priložiti:

* prijava na natječaj-vlastoručno potpisana
* životopis – vlastoručno potpisan
* preslika važeće osobne iskaznice ili preslika domovnice
* dokaz o odgovarajućem stupnju obrazovanja (preslika svjedodžbe/diplome ili potvrda o stečenoj stručnoj spremi)-minimalno srednja stručna sprema
* dokaz da se protiv kandidata ne vodi kazneni postupak sukladno članku 106. Zakona o odgoju i obrazovanju u osnovnoj i srednjoj školi ( ne stariji od dana objave natječaja)
* elektronički zapis ili potvrdu o podacima evidentiranima u matičnoj evidenciji HZMO-a
* dokaz o završenoj edukaciji za pomoćnika u nastavi za kandidate koji su završili nastavu, dok će izabrani kandidati bez edukacije biti obvezni istu završiti do početka rada.

 U prijavi obavezno navesti adresu stanovanja, kontakt broj mobitela i elektroničku poštu (e-mail).

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju uvjeta iz natječaja, kao i rješenje, odnosno potvrdu o priznatom statusu, te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.).

Kandidati koji se pozivaju na pravo prednosti temeljem Zakona o hrvatskim braniteljima iz Domovinskog rata i članovima njihovih obitelji (Narodne novine 121/17) dužni su dostaviti sve dokaze iz članka 103. citiranog Zakona.

Dokazi potrebni za ostvarivanje prava prednosti pri zapošljavanju objavljeni su na internet stranici Ministarstva hrvatskih branitelja Republike Hrvatske <https://branitelji.gov.hr/> (<https://branitelji.gov.hr>).

Sukladno odredbama Opće uredbe o zaštiti podataka EU 2013/679 i Zakona o provedbi Opće uredbe o zaštiti podataka (“Narodne novine” br. 42/18.) svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka koji će se obrađivati isključivo u svrhu provođenja natječajnog postupka.

Izabrani kandidat/kandidatkinja dužni su proći program uvođenja u rad u vidu osposobljavanja koje će biti organiziran kroz 20 sati i to prije početka rada.

S kandidatom/kandidatkinjom za pomoćnika/pomoćnicu u nastavi, Osnovna škola Mahično sklopit će pisani Ugovor o radu u kojem će biti utvrđeni poslovi, tjedna zaduženje te međusobna prava, obveze i odgovornosti ugovornih strana.

Izabrani kandidat /kandidatkinja bit će po potrebi upućen/a na liječnički pregled u ustanovu medicine rada u svrhu dobivanja svjedodžbe o zdravstvenoj sposobnosti.

Rok prijave na natječaj osam (8) dana od dana objave natječaja 13. 08. 2021. godine.

Krajnji rok za dostavu prijava je 21.08.2021. godine.

Natječajna dokumentacija dostavlja se neposredno ili putem pošte na adresu: OŠ MAHIČNO, Mahićno 122, 47 000 Karlovac, s naznakom „ZA NATJEČAJ – POMOĆNIK U NASTAVI“.

Nepravodobne i nepotpune prijave neće biti razmatrane.

O rezultatima natječaja kandidati će biti obaviješteni u zakonskom roku.